

**Danmarkspremiere på den nye PEUGEOT 308 SW**

**De danske PEUGEOT-forhandlere kan i weekenden den 11.-12. juni præsentere en vigtig variant af den prisbelønnede nye PEUGEOT 308: Stationcarversionen 308 SW. Den skiller sig ud med et sporty og iøjnefaldende design, der fuldendes af det nye løvelogo på fronten. PEUGEOTs nye stationcar fås med både plug-in hybrid drivlinje, benzin- og dieselmotor.**

**Fraprisen er 314.990 kr. for en Active Pack benzinvariant med 110 hk, mens plug-in hybrid varianten med 180 hk og det omfattende First Selection udstyrsniveau fås til 374.990 kr.**

**FORFØRENDE DESIGN OG OPTIMEREDE DIMENSIONER**

Den nye 308 SW har et ekspressivt design med en karakteristisk og stilsikker profil, der afsluttes med en sofistikeret bagende. På trods af de atletiske proportioner er der ikke gået på kompromis med rummeligheden og brugervenligheden – 308 SW er på én gang effektiv og fleksibel for tilfredsstille de krav og forventninger, som kunderne har til en stationcar:

* **Rummelighed** til passagererne med en længde på 4.636 mm (+6 cm) og en akselafstand på 2.732 mm
* **Effektivitet** med en optimeret aerodynamic (minus 20 mm i højden): Cx på 0,277 og SCx på 0,618, hvilket har reduceret både brændstofforbrug og CO2-emission
* **Talrige opbevaringsløsninger**, inkl. en rummelig midterkonsol
* **Fleksibilitet** i hverdagen takket være et splitbagsæde, som kan deles i tre sektioner (40/20/40) og et bagagerum på 608 liter (1634 liter med bagsæderne foldet ned) i ICE-versioner. PHEV-udgaverne har en bagagerumsvolumen på 548 liter.
* **Elektrisk bagklap** og et bagagerumsgulv med to indstillinger

Længde: 4.636 mm (plus 6 cm)

Bredde: 2.062 mm bred

Højde: 1.441 mm (reduceret med 20 mm)

Akselafstand: 2.732 mm (plus 5,5 cm i forhold til forgængeren, hvilket kommer bagsædepassagerne til gode)

308 SW fås i fire forskellige udstyrsniveauer: Active Pack, Allure, GT og First Selection Hybrid. Sidstnævnte er en særlig introduktionsmodel, der er rigt udstyret med bl.a.: 180 graders bakkamera, 3D navigation, Open&Go nøglefri betjening, i-Toggles, adaptiv fartpilot, blind spot assist med ekstra rækkevidde, rear cross traffic alert og 17” alufælge.

Der er mulighed for at vælge mellem syv forskellige farver:

Avatar blå, Elixir rød, Banquise hvid, Perlemorshvid, Artense grå, Platinium grå, Perla Nera sort.

**NY TEKNOLOGI OG PEUGEOT i-Cockpit®**.

PEUGEOT 308 SW er udstyret med den nyeste generation af **PEUGEOT i-Cockpit®,** som tilbyder en helt ny oplevelse med mere ergonomi, design, køreglæde, kvalitet og opkobling:

* **Et nyt kompakt rat,** opvarmet (option) ogudstyret med integrerede kontrolknapper
* **3-D digital instrumentpanel** i øjenhøjde, som kan personaliseres ved hjælp af tryk på en kontrolstilk bag rattet
* **10” HD touchskærm** med det nye **PEUGEOT i-Connect® Advanced**, et intuitivt og opkoblet infotainment system
* Nye **i-toggles**, som kan konfigureres efter ønske og fungerer som en genvej til den pågældende funktion på touchskærmen
* **Opkobling** med fire USB C, trådløs visning af smartphone brugerflade og mulighed for at tilkoble to telefoner via Bluetooth på samme tid.

Forlygterne har LED teknologi fra indgangsniveau og med deres skarpe, lodrette design, udgør de en væsentlig del af PEUGEOTs lyssignatur. På GT/GT Pack niveau er Full LED forlygterne endnu smallere og har PEUGEOT Matrix LED teknologi, hvilket giver endnu mere effektivitet og sikkerhed.

Det er muligt at udstyre den nye 308 med et nyt **FOCAL® Premium Hi-Fi system,** som er frugten af et mere end tre år langt samarbejde mellem PEUGEOT og Focal.

**POWER OF CHOICE**

* **En drivlinje til hvert et formål**

308 SW kommer i to forskellige PHEV versioner: Plug-in hybrid 225 e-EAT8 og 180 e-EAT8.

* **HYBRID 225 e-EAT8** / 2-wheel drive / kombination af en 180 hk PureTech benzinmotor (132 kW) og en 81 kW elmotor, der er kombineret med e-EAT8 gearkasse/ fra 26 g C0₂ per km og op til 59 km på 100% el (WLTP) – brændstofforbrug WLTP bl. kørsel: 83,3 km/l
* **HYBRID 180 e-EAT8** / 2-wheel drive / kombination af en 150 hk PureTech benzinmotor (110 kW) og en 81 kW elmotor, der er kombineret med e-EAT8 gearkasse/ fra 25 g C0₂ per km og op til 60 km på 100% el (WLTP) – brændstofforbrug WLTP bl. kørsel: 83,3 km/l

Li-ion batteriet har en kapacitet på 12.4 kWh, en ydelse på 100 kW og der er to typer opladningsmuligheder – en standard 3.7 kW én-faset lader og som option en 7.4 kW én-faset lader.

Cirka opladningstider:

* Ved en ladeboks (32 A) 7.4 kW, fuld opladning på små to timer med én-faset lader (7.4 kW),
* fra et 16 A stik, fuld opladning på 3 timer og 50 min. med én-faset lader (3.7kW)
* fra et standard 8 A stk, fuld opladning på 7 timer og 5 min med én-faset lader (3.7 kW).

I tråd med PEUGEOTs Power of Choice strategi vil der desuden være både benzin- og dieselvarianter i motorprogrammet.